stanford-oval/wikipedia huggingface dataset:
Vähä Korentijärvi

| Vähä Korentijärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Valkeakoski
Koordinaatit:  61°18′19″N, 23°58′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajaveden alaosan alue‎ (35.22)
Laskuoja:  oja Korentiojaan 
Järvinumero:  35.223.1.002
Mittaustietoja
Pinnankorkeus:  96,3 m 
Rantaviiva:  1,292 km 
Pinta-ala:  0,10953 km² 
Tilavuus:  0.000081 km³ 
Suurin syvyys:  2,2 m 
Valuma-alue:  1,3 km² 
 fiVähä Korentijärvi 
Vähä Korentijärvi  on Pirkanmaalla Valkeakoskella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Vähä Korentijärvi on osa Korentiojan valuma-aluetta.
Maantietoa

Järvi on 500 metriä pitkä, 300 metriä leveä ja sen pinta-ala on 11 hehtaaria. Siihen laskee neljä lyhyttä soiden kuivatusojaa, joista yksi tuo luoteen suunnasta suon vesiä. Järven laskuojaa lähtee kaakoisrannasta ja yhtyy 350 metrin jälkeen Korentiojaan noin 200 metriä Korentijärven alapuolella. Veden laskennallinen viipymä järvessä on järven mataluudesta johtuen 100 vain vuorokautta, vaikka sen valuma-alue on pieni. Korentijärvi sijaitsee vain 350 metrin etäisyydellä. Järven rantaviivan pituus on 1,3 kilometriä. Järven lähiympäristössä on sijainnut vain yksi maatila, mutta sen lisäksi ranoihiin on rakennettu neljä vapaa-ajan asuntoa. Niille johtaa tiet Pyörönmaalta tai Valkeakosken Vanhakylästä.
Vedenlaatu

Järven vedenlaatua on tutkittu loppukesällä 1995. Se on humusjärvi, jonka vedenväri on ruskea, koska siihen on liuennut humusta. Vesi on lievästi sameaa ja sen sähkönjohtavuus on normaalilla tasolla. Veden happamuustaso oli humuksen määrään nähden normaali ja koska veden puskurikyky happamoitumista vastaan on hyvä, ei ole välitöntä vaaraa järven happamoitumisesta. Järvi on matala ja veden lämpötilakerrostuminen muodostuu lieväksi. Pintaveden happipitoisuuden kylläisyysaste oli 74%. Talvella jääkannen alla happi saattaa kuitenkin kulua vähiin veden sisältämän humuksen hajotessa. Sekä fosforipitoisuudet että typpipitoisuudet ovat noin kaksinkertaiset luonnontasoon nähden. Koska valuma-alue on pääosin karua metsäseutua, kohdistuu järveen pientä hajakuormitusta. Vedn ravinnetasot ovatkin rehevöityneen järven tasolla. Järven virkistysarvo on tyydyttävällä tasolla.
Historiaa

Vuoden 1959 peruskartassa ”Vähä Korentijärven” ja ”Iso Korentijärven” välinen kannas oli raivattu pelloksi, joita isännöivät kaksi maatilaa. Myös Vähä Korentijärven länsipuolella oli peltopalstoja, jotka kaikki päättyivät järven rantaan. Järveen kaivettiin ensimmäiset suo-ojat 1970-luvulla. Vuoden 1976 kartassa peltojen määrä on vähentynyt ja samalla rantaan on ilmaantunut kolme vapaa-ajan asuntoa, joita on tullut sittemmin muutama lisää.
Neal Schon

| Neal Schon |
| --- | --- |
 Neal Schon esiintymässä Journeyn kanssa vuonna 2008.
Henkilötiedot
Syntynyt: 27. helmikuuta 1954 (ikä 70)
Ammatti:  muusikko, lauluntekijä
Muusikko
Laulukielet:  englanti
Aktiivisena:  1968–
Tyylilajit:  hard rock, instrumentaalirock, progressiivinen rock, jazz fusion, smooth jazz
Soittimet:  kitara, laulu
Yhtyeet:  Santana, Betty Davis, Azteca, Journey, Schon & Hammer, HSAS, Hear 'n Aid, Michael Bolton, Jimmy Barnes, Bad English, Hardline, Paul Rodgers, Abraxas Pool, Planet Us, Soul SirkUS
Levy-yhtiöt:  Frontiers Records, Columbia Records, Higher Octave
Aiheesta muualla
Kotisivut
  [ Muokkaa Wikidatassa ] [ ohje ]  
Neal Joseph Schon [ʃɔn] (s. 27. helmikuuta 1954) on yhdysvaltalainen rock-kitaristi.
Schon on saksalaista sukua, nimi on alun perin ollut Schön. Isä Matthew oli jazzmuusikko. Poika aloitti kitaransoiton 10-vuotiaana ja pääsi jo 15 vuoden ikäisenä Carlos Santanan yhtyeeseen vuonna 1970. Ensimmäinen Schonin Santanan kitaristina julkaisema albumi on Santana III vuodelta 1971.
Schon ennätti vaikuttaa myös Santanasta irtautuneessa Aztecassa ennen Journey-yhtyeen perustamista 1973. Hän johtaa kyseistä yhtyettä yhä. Schon on Journey-uransa ohella soittanut muun muassa Bad Englishissa ja Hardlinessa sekä Jan Hammerin, Sammy Hagarin ja Paul Rodgersin kokoonpanoissa.
Neal Schonilla on nykyisen neljännen vaimonsa Amberin kanssa viisi lasta: Miles, Elizabeth, Sarah, Aja ja Sophia. Hän on kärsinyt vuosia tinnituksesta.
Diskografia

| 0 | 1 | 2 |
| --- | --- | --- |
|  Soolo Late Nite (1989)  Beyond the Thunder (1995)  Electric World (1997)  Piranha Blues (1998)  Voice (2001)  I on U (2005)  The Calling (2012) Santana Santana III (1971)  Caravanserai (1972) Journey Journey (1975)  Look into the Future (1976)  Next (1977)  Infinity (1978)  Evolution (1979)  In the Beginning (1980)  Departure (1980)  Dream, After Dream (1980)  Captured (1981)  Escape (1981)  Frontiers (1983)  Raised on Radio (1986)  Greatest Hits (1988)  The Ballade (1991)  Time3 (1992)  Trial by Fire (1996)  Greatest Hits Live (1998)  Arrival (2001)  The Essential Journey (2001)  Red 13 (2002)  Generations (2005)  Live in Houston 1981: The Escape Tour (2005)  Revelation (2008)  Live in Manila (2009)  Eclipse (2011)  Greatest Hits 2 (2011)  |  Jan Hammer Untold Passion (1981)  Here to Stay (1982) HSAS Through the Fire (1984) Bad English Bad English (1989)  Backlash (1991) Hardline Double Eclipse (1992) Paul Rodgers Muddy Water Blues: A Tribute to Muddy Waters (1993)  The Hendrix Set (1993)  Now (1997)  Paul Rodgers & Friends Live at Montreux 1994 (2011) Just If I All One People (1995) Abraxas Pool Abraxas Pool (1997) Soul SirkUS World Play (2005)  |  Vierailijana Betty Davis – Betty Davis (1973)  Robert Fleischman – Perfect Stranger (1979)  Sammy Hagar – Danger Zone (1980)  Silver Condor – Trouble at Home (1983)  Hear 'n Aid – Stars (1985)  Gregg Rolie – Gregg Rolie (1985)  Eric Martin – Eric Martin (1985)  Joe Cocker – Cocker (1986)  Gregg Rolie – Gringo (1987)  Michael Bolton – The Hunger (1987)  Jimmy Barnes – Freight Train Heart (1987)  The Allman Brothers Band – Where It All Begins (1994)  Frederiksen/Phillips – Frederiksen/Phillips (1995)  Various artists – Merry Axemas, Vol. 2: More Guitars for Christmas (1998)  Trichromes – Trichromes (2002)  Mickey Thomas – Over the Edge (2004)  Sammy Hagar – Cosmic Universal Fashion (2008)  Lee Ritenour – Lee Ritenour's 6 String Theory (2010)  Eric Martin – Mr. Rock Vocalist (2012)  |
Nicole-Reine Lepaute

| Nicole-Reine Lepaute |
| --- | --- |

Henkilötiedot
Koko nimi:  Nicole-Reine Etable de Labrière Lebaute
Syntynyt: 5. tammikuuta 1723 Pariisi, Ranska
Kuollut: 6. joulukuuta 1788 (65 vuotta) Saint-Cloud,  Ranska
Koulutus ja ura
Väitöstyön ohjaaja:  Jérôme Lalande
Oppilaat:  Joseph Lepaute Dagelet
Tutkimusalue:  tähtitieteellinen ja fysikaalinen laskenta
Nicole-Reine Lepaute (5. tammikuuta 1723 – 6. joulukuuta 1788) oli ranskalainen tähtitieteilijä ja matemaatikko. Hän avusti Alexis Clairaut’ta, joka laski Jupiterin ja Saturnuksen vaikutuksen Halleyn komeettaan ja ennusti tarkkaan, koska se palaa maapallon lähelle. Lepaute laski vuoden 1764 auringonpimennyksen tarkan tapahtumisajan Euroopan eri osissa ja osallistui tähtitieteellisen almanakan laskentaan.
Nicole-Reine Etable de Labrière syntyi Luxembourgin palatsissa, missä hänen isänsä oli töissä hovissa. Hän meni naimisiin kuninkaallisen kellosepän Jean-Andre Lepauten kanssa ja auttoi tätä laskemalla astronomisten kellojen heilurien taajuuksia. He tutustuivat tähtitieteen harrastajaan Jérôme Lalandeen, joka halusi ennustaa tarkemmin Halleyn komeetan paluun. Hän sai tarvittavat yhtälöt Alexis Clairaut’lta, mutta niiden ratkaisemiseksi piti laskea aste kerrallaan komeetan etäisyys Jupiterista ja Saturnuksesta 150 vuoden aikana. Lepaute ja Lalande tekivät tätä laskentaa kuukausien ajan aamusta iltaan. He ennustivat komeetan olevan lähimpänä aurinkoa huhtikuussa 1759. Laskelmat valmistuivat juuri ennen kuin komeetta nähtiin jälleen joulukuussa 1758.
Nikolai Karakulov

| Mitalit> Maa:   Neuvostoliitto.Miesten yleisurheilu.EM-kilpailut  | Mitalit> Maa:   Neuvostoliitto.Miesten yleisurheilu.EM-kilpailut  | Mitalit> Maa:   Neuvostoliitto.Miesten yleisurheilu.EM-kilpailut  | Maa:   Neuvostoliitto> Miesten yleisurheilu. |
| --- | --- | --- | --- |
|  Kultaa | Oslo 1946 | 200 m |  |
Nikolai Karakulov (ven. Николай Захарович Каракулов; 10. huhtikuuta 1918 – 10. maaliskuuta 1988) oli Neuvostoliittoa edustanut yleisurheilija, joka kilpaili pikajuoksussa. Hän voitti kultaa Oslon EM-kisoissa 1946 200 metriltä ajalla 21,6 sekuntia.
Ennätykset

100 m: 10,4 s (1948)
200 m: 21,6 s (1946)
Nikolai Kaario

August Nikolai Kaario (12. joulukuuta 1887 Oripää – 8. syyskuuta 1958 Turku) oli suomalainen taidemaalari, koristetaiteilija ja entisöijä. Hän oli tunnettu erityisesti art deco-tyylisistä maalauksistaan.
Kaario opiskeli Turun Taideyhdistyksen piirustuskoulussa vuosina 1902–1905 sekä 1911–1912. Hän teki maisemamaalauksia ja muotokuvia sekä myös kalkkimaalauksia ja stucco-mosaiikkeja. Lisäksi Kaario työskenteli mainos- ja kodinsuunnittelusommittelijana sekä teki entisöintitöitä.
Kaario oli vuonna 1945 osallisena ns. Turun kuvariidassa. Hän löysi Turussa Kaskenkuja 5:ssä olleesta asuintalostaan vanhoja kirkollisaiheisia seinämaalauksia, joiden hän arvioi olevan satoja vuosia vanhoja. Turun historiallisen museon intendentti arvioi kuitenkin arkistolähteiden perusteella, että talo josta maalaukset oli löydetty oli rakennettu 1800-luvun puolivälissä, joten maalaukset eivät voineet olla sen vanhempia.
Teoksia

Naamiaiset (Masquerad) 1927
Kalkkimaalaus Loimaan kirkossa 1948
Nikolai Kamov

Nikolai Kamov
Nikolai Kamov venäläisessä postimerkissä
Nikolai Iljitš Kamov (ven. Николай Ильич Камов, 14. syyskuuta 1902 Irkutsk – 24. marraskuuta 1973 Moskova) oli neuvostoliittolainen helikopterien suunnittelija.
Kamov valmistui insinööriksi Tomskin teknologisesta instituutista vuonna 1923. Yhdessä Nikolai Skršinskin kanssa hän suunnitteli Neuvostoliiton ensimmäisen helikopterin (KaSkr-1) vuonna 1929.
Kamov suunnitteli ensimmäisen täysin oman helikopterinsa, Ka-8:n, vuonna 1944. Siinä oli vastakkain pyörivät roottorit, joka vähentää lapojen helikopteria vääntävää momenttia.
Muita Kamovin suunnittelemia helikoptereita
Ka-10
Ka-15
Ka-18
Ka-22
Ka-25
Ka-26
Suunnittelutoimisto jatkoi Kamovin nimellä hänen kuoltuaan ja Venäjän aikana Kamov-yhtiö on jatkanut helikoptereiden tuotantoa.
Aiheesta muualla

OKB Kamovin historiaa (englanniksi)
Kamovin sunnittelemat ilma-alukset (englanniksi)
Novosibirskin valtionyliopisto

| Novosibirskin valtionyliopisto NGU> Новосибирский государственный университет |
| --- | --- |

Perustettu:  9 tammikuuta 1958
Tyyppi:  kansallinen tutkimuksen valtionyliopisto
Opiskelijoita:  yli 6 500 päätoimista ja 400 sivutoimista
Jatko-opiskelijoita:  runsas 200
Sijainti:  Novosibirsk, Novosibirskin alue  Venäjä (54.8433°N, 83.0931°E)
Osoite:  Ul. Pirogova 2, 630090 Novosibirsk, Novosibirskin alue
Sivusto:  http://www.nsu.ru
Novosibirskin valtionyliopisto (ven. Новосибирский государственный университет, Novosibirski gosudarstvennyi universitet, NGU) eli täydellisemmin (ven. Новосибирский национальный исследовательский государственный университет,  Novosibirski natsionalnyi issledovatelski gosudarstvennyi universitet, Novosibirskin kansallinen tutkimuksen valtionyliopisto on Venäjän Novosibirskin alueen Novosibirskissa sijaitseva yliopisto. Yliopistokampus sijaitsee  Akademgorodokissa noin 25 kilometriä Novosibirskin keskustasta eteläkaakkoon.
Novosibirskin valtionyliopistoa kansainvälisen viikon (2006) aikana.
Venäjän yliopistorankingissa Novosibirskin valtionyliopisto oli vuoden 2012/2013 klassisten ja tutkimusyliopistojen luokassa 7. sijalla eli se kuului maan kärkiyliopistoihin. Tässä vertailussa oli mukana 105 keskeistä venäläistä laaja-alaista yliopistoa. Parhaimmaksi luokiteltiin Moskovan valtionyliopisto (MGU), joka sai 100 pistettä. Maan toiseksi paras yliopisto eli Pietarin valtionyliopisto keräsi 78 pistettä ja Novosibirskin valtionyliopisto 68 pistettä.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston sivusto
Napisevanlampi

| Napisevanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°13′21″N, 25°01′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  Napisevanpuro Orattiin 
Järvinumero:  14.527.1.016
Mittaustietoja
Pinnankorkeus:  187,5 m  
Pituus:  170 m  
Leveys:  140 m  
Rantaviiva:  0,54 km  
Pinta-ala:  1,012 ha  
Saaria:  ei saaria 
 fiNapisevanlampi 
Napisevanlampi  on Keski-Suomessa Keuruulla Urrianmutkan lähellä sijaitseva lampi.
Maantietoa

Lampi on 170 metriä pitkä, 140 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Pirttijoen valuma-alueeseen (14.527) se kuuluu. Lammen vedenpinnan korkeus on 187,5 metriä mpy.
New Yorkin kaupunginooppera

New York City Opera
New Yorkin kaupunginooppera eli The New York City Opera (NYCO) on yhdysvaltalainen oopperaseurue, joka on alkujaan perustettu laajalle yleisölle ja lippujen hinnat pidettiin kohtuullisina. Se toimi pitkään samoissa tiloissa kuin New York State Theater, jonka Lincoln Centerissä New Yorkissa sijaitsevan rakennuksen on suunnitellut Philip Johnson. Ooppera on alkujaan perustettu 1943, ja se siirtyi 1966 Lincoln Centeriin.
Oopperan toiminta siirtyi 2011 pois Lincoln Centeristä taloudellisten vaikeuksien vuoksi. Toimistotilat ja arkistot siirtyivät osoitteeseen 75 Broad St. Lower Manhattanille. Kaudella 2011–2012 NYCO esitti neljä oopperaa eri paikoissa New Yorkissa, muun muassa Brooklyn Academy of Musicin tiloissa.
Oopperan toiminta päättyy vuonna 2013 taloudellisista syistä. Sillä on edessä konkurssi puuttuvien 7 miljoonan dollarin vuoksi.
NYCO:ssa on perinteisesti moni amerikkalainen laulaja aloittanut uransa. Tuotannoista on noin kolmannes amerikkalaisia oopperoita.
Oopperassa ovat uransa alkuvaiheissa laulaneet muun muassa Placido Domingo, Phyllis Curtin, Lucia Evangelista, Shirley Verrett ja June Anderson.
Aiheesta muualla

NYC Opera
New Yorkin Lehti

Lehden ensimmäisen numeron etusivu.
New Yorkin Lehti oli New Yorkissa vuosina 1891–1894 ilmestynyt amerikansuomalainen sanomalehti.
Siirtolaisagentti G. A. Grönlundin julkaisemaa New Yorkin Lehteä toimittivat kustantajan veli John Grönlund ja vuodesta 1893 Akseli Rauanheimo (Axel Järnefelt). Sitä ennen kaupungissa oli yritetty perustaa New Yorkin Suomalainen Lehti.
Kerran viikossa ilmestynyt New Yorkin Lehti saavutti 6 000 kappaleen levikin. Vuosien 1893–1894 vaihtessa se yhdistettiin New Yorkiin muuttaneen Siirtolaisen kustannusyhtiöön. Grönlundin siirtolaisyhtiön tehtyä konkurssin New Yorkin Lehti lopetettiin ja Siirtolaista kustantamaan muodostettiin uusi yhtiö.
Aiheesta muualla

New Yorkin Lehti digitoituna Kansalliskirjastossa
Norsk Nærings- og Nytelsesmiddelarbeiderforbund

| Norsk Nærings- og Nytelsesmiddelarbeiderforbund |
| --- | --- |

Perustettu:  1923
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  n. 29 000 (2023)
Puheenjohtaja:  Anne Berit Hansen
Aiheesta muualla
Sivusto
Infobox OKNimi-testi OK: 
Norsk Nærings- og Nytelsesmiddelarbeiderforbund (lyh. NNN) on norjalainen elintarviketeollisuuden ammattiliitto, joka kuuluu keskusjärjestö LO:hon. Se on perustettu vuonna 1923 ja sillä oli noin 29 000 jäsentä vuonna 2023.
Nathalie Kelley

Nathalie Kelley
Nathalie Kelley (s. 3. maaliskuuta 1985 Lima, Peru) on australialainen näyttelijä, joka on esiintynyt muun muassa elokuvissa Hurjapäät: Tokio Drift ja Young Americans. Hän näyttelee myös sarjassa Dynastia. Lisäksi hän on esiintynyt Bruno Marsin ”Just The Way You Are” -kappaleen musiikkivideolla.
Aiheesta muualla

Nathalie Kelley Internet Movie Databasessa. (englanniksi)
OSM

OSM voi tarkoittaa seuraavia:
Operation state machine -malli, joka on yhdenaikaisuusmalli mikroprosessorin toiminnan mallintamiseksi
OpenStreetMap-projekti avoimen paikkatiedon ja karttojen kehittämiseksi
osm, osmoli, ainemäärä, joka muodostuu liuoksessa yhdestä moolista ainetta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OSM”, voi hakea sivunnimihaulla, laajalla sivunnimihaulla tai tekstihaulla.
OSL

OSL voi tarkoittaa seuraavia:
Oulun seudun liikenne, Oulun seudun julkisen liikenteen viranomainen
Gardermoenin lentoasema, IATA-koodi OSL
Open Shading Language, avoimen standardin kieli
Open Software License, avoimen lähdekoodin lisenssi
Optisesti stimuloitu luminenssi, ajoitusmenetelmä (engl. Optically Stimulated Luminescence)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OSL”, voi hakea sivunnimihaulla, laajalla sivunnimihaulla tai tekstihaulla.
OSLAM-oireyhtymä

OSLAM-oireyhtymä on ilmeisesti autosomissa dominantisti periytyvä oireisto, jonka piirteitä ovat osteosarkooman eli luusyövän kehittyminen, raajojen epämuodostumat (kuten klinodaktylia ja brakydaktylia) ja punasolujen makrosytoosi ilman anemiaa. Oireyhtymän kuvasivat vuonna 1977 Mulvihill ja muut. Se havaittiin Amerikan alkuperäiskansoihin kuuluneessa perheessä, jonka yhdeksästä lapsesta kolme sairastui tyypilliseen osteosarkoomaan. Muut tyypilliset oireet havaittiin eloon jääneellä osteosarkoomaa sairastaneella lapsella, useilla hänen sisaruksistaan ja hänen isällään.
Waterparks

| Waterparks |
| --- | --- |
 Waterparks esiintymässä Warped Tourilla Hartfordissa, Connecticutissa vuonna 2016. Vasemmalta oikealle: Awsten Knight, Otto Wood, ja Geoff Wigington.
Tiedot
Toiminnassa:  2011-nykyhetki
Tyylilaji:  pop rock
Kotipaikka:  Houston, Texas
Laulukieli:  englanti
Jäsenet:  Awsten Knight, Otto Wood ja Geoff Wigington
Entiset jäsenet:  Gage Matthieu (basisti, 2011-2012) ja Owen Marvin (rumpali, 2011-2012)
Levy-yhtiö:  Hopeless Records
Aiheesta muualla
Kotisivut
Infobox OKNimi-testi OK: 
Waterparks on yhdysvaltalainen pop rock -yhtye, joka on perustettu Houstonissa, Texasissa. Yhtyeeseen kuuluu laulaja-lauluntekijä ja rytmikitaristi Awsten Knight, taustalaulaja ja pääkitaristi Geoff Wigington sekä taustalaulaja ja rumpali Otto Wood. Yhtyeen alkuperäiseen kokoonpanoon kuului laulaja-lauluntekijä ja rytmikitaristi Awsten Knightin lisäksi basisti Gage Matthieu ja rumpali Owen Marvin. Marvin ja Matthieu jättivät yhtyeen vuonna 2012, jonka jälkeen Geoff Wigington ja Otto Wood tulivat vakiojäseniksi yhtyeeseen.
My Chemical Romance -yhtyeen basistina tunnettu Mikey Way on ollut vierailevana basistina yhtyeessä Reading & Leeds -festivaaleilla vuonna 2016 ja Warped Tourilla vuonna 2018. Way on myös nauhoittanut basson Waterparksin Cluster-EP:lle (2016).
Yhtye on julkaissut kolme EP-levyä, joista kaksi on itsenäisesti julkaistuja ja kolmas Equal Vision -levy-yhtiön kautta. Yhtye julkaisi ensimmäisen täysmittaisen albuminsa, Double Dare 4. marraskuuta 2016 Equal Visionin nimissä. Yhtyeen toinen täysmittainen albumi, Entertainment, julkaistiin 26. tammikuuta 2018.
Yhtye vaihtoi levy-yhtiötään toukokuussa 2019 Equal Vision Recordsilta Hopeless Recordsille, jonka kautta se julkaisi tulevan kolmannen albuminsa ensimmäisen singlen, nimeltään Turbulent. 12. elokuuta julkaistiin yhtyeen kolmannen albumin toinen single, Watch What Happens Next. Waterparksin kolmannen studioalbumin nimi on Fandom, ja se julkaistiin maailmanlaajuisesti 11. lokakuuta 2019.[lähde? ]
Waterparksin konsertista Birminghamissa 27. tammikuuta 2020 julkaistiin konserttielokuva ja -albumi Fandom: Live in the UK 27. marraskuuta
Syyskuussa 2020 levy-yhtiö 300 Entertainment ilmoitti Waterparksin siirtyneen heidän kirjoilleen. Tämän levy-yhtiön kautta yhtye julkaisi neljännen studioalbuminsa Greatest Hits 21. toukokuuta 2021.
Keväällä 2022 Waterparks siirtyi Fueled By Ramen –levy-yhtiöön. 14. huhtikuuta vuonna 2023 julkaistiin heidän viides studioalbuminsa Intellectual Property.
Diskografia > Studioalbumit

Double Dare (2016)
Entertainment (2018)
Fandom (2019)
Greatest Hits (2021)
Intellectual Property (myös tyylitelty INTELLECTUAL PROPERTY) (2023)
Diskografia > EP:t

Airplane Conversations (2012)
Black Light (2014)
Cluster (2016)
Diskografia > Singlet

I Was Hiding Under Your Porch Because I Love You (2011)
Silver (2011)
New Wave (2013)
I'm a Natural Blue (2013)
Crave (2015)
Stupid For You (2016)
Hawaii (Stay Awake) (2016)
Royal (2016)
Gloom Boys (2016)
Blonde (2017)
Lucky People (2017)
Not Warriors (2017)
Beating Heart Baby (2019)
Turbulent (2019)
Watch What Happens Next (2019)
Dream Boy (2019)
[Reboot] (2019)
High Definition (2019)
Easy to Hate (2019)
Lowkey As Hell (2020)
Snow Globe (2021)
Numb (2021)
You'd Be Paranoid Too (If Everyone Was Out To Get You) (2021)
Just Kidding (2021)
Violet! (2021)
Funeral Grey (2022)
Self-Sabotage (2022)
Fuck About It (feat. Blackbear) (2022)
Real Super Dark (2023)
Brainwashed (2023)
Sneaking Out Of Heaven (2023)
Niemistenkylä

Niemistenkylä on yksi Joutsan kulmakunnista. Sijainti on Joutsan eteläpuolella Niemistenkyläntien varrella. Alue liitettiin Hartolasta Joutsaan 1991, ja paikalliset kutsuvat sitä nimellä Pussinpohja. Paikka on mainittu Heikki Peuraniemen kirjassa  Pölliäisiä pussinpohjalta.
Nicole & Hugo

Nicole ja Hugo vuonna 2009
Nicole & Hugo oli belgialainen duo, jonka muodostivat Nicole Van Pamel (21. lokakuuta 1946 – 4. marraskuuta 2022) ja Hugo Sigal (s. 10. marraskuuta 1947). Duo oli toiminnassa vuosina 1970–2017.
Duo valittiin julkisessa karsinnassa edustamaan Belgiaa Eurovision laulukilpailuun 1971 kappaleella Goeiemorgen, morgen. Kuitenkin Nicolen sairastumisen vuoksi duo joutui perumaan osallistumisensa  kansainväliseen laulukilpailuun, ja Belgian edustuskappaleen kilpailussa esittivät Lily Castel ja Jacques Raymond. Duo valittiin uudestaan julkisessa karsinnassa edustamaan Belgiaa Eurovision laulukilpailussa 1973 kappaleella "Baby, Baby". Duo sijoittui kilpailussa 17. ja viimeiselle sijalle.
Duo edusti Belgiaa Tokion kansainvälisellä musiikkifestivaalilla vuonna 1974 kappaleella "Met de zomer mee" ja sijoittui kilpailun toiseksi.
Duo osallistui Belgian euroviisukarsintaan 2004 kappaleella "Love Is All Around", mutta ei pääsyt karsinnan alkuerästä jatkoon.
Nicole kuoli 76-vuotiaana 4. marraskuuta 2022 kaaduttuaan portaissa kotonaan.
Diskografia > Albumit

Het beste uit 35 jaar (2005) #43
Eeuwig geluk (2008) #9
Bedankt Vlaanderen (2012) #35
Voor het doek valt - het allerbeste van Nicole & Hugo (2014) #20
Nnaemeka Anyamele

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. toukokuuta 1994 (ikä 30)
Syntymäpaikka: , Suomi
Pelipaikka: vasen laitapuolustaja vasen laitalinkki
Pituus: 175 cm
Junioriseurat
2006–2007: Ponnistus
2008–2012: HJK
Seurat
| Vuodet | Seura | O | (M) |
| 2011–2012 | Klubi 04 | 25 | (2) |
| 2013–2014 | Honka | 43 | (5) |
| 2013 | → Pallohonka | 6 | (0) |
| 2015–2017 | HIFK | 71 | (2) |
| 2018–2019 | BSV Rehden | 16 | (2) |
| 2020– | IF Gnistan | 24 | (3) |
Maajoukkue
| 2009 | Suomi U15 | 1 | (0) |
| 2013 | Suomi U19 | 2 | (0) |
| 2014 | Suomi U20 | 2 | (0) |
| 2014 | Suomi U21 | 12 | (0) |
 Seurajoukkueuran tilastot kattavat vain kansalliset sarjat, päivitetty 9. toukokuuta 2021.  Maajoukkueuran tilastot päivitetty 3. syyskuuta 2015.
Nnaemeka Anyamele (s. 16. toukokuuta 1994) on nigerialaistaustainen suomalainen jalkapalloilija. Hän edustaa Ykkösessä pelaavaa Gnistania. Anyamele on pelipaikaltaan vasen keskikenttäpelaaja ja viihtyy parhaiten laidalla hyökkäävässä roolissa.
Marraskuussa 2014 Anyamele teki kaksivuotisen sopimuksen Veikkausliigassa pelaavan HIFK:n kanssa. Aiemmin hän pelasi Hongassa, johon siirtyi tammikuussa 2013 Helsingin Jalkapalloklubista. Hienoimmaksi kokemuksekseen jalkapallon parissa Anyamele on kertonut valintansa Kai Pahlman -turnauksen parhaaksi pelaajaksi vuonna 2009.
Anyamele pelasi myös Suomen alle 21-vuotiaiden maajoukkueessa.